Document ID: /roh_data/filtered/fineweb-2-filterrobots_roh.jsonl.gz/59058

Tar in explosiun da gas a Rocca di Papa datiers da Roma èn nov persunas vegnidas blessadas, tranter quellas er trais uffants ed il burgamester dal lieu. Ils uffants blessads sa chattavan en ina scolina datiers dal lieu da l'explosiun. Els èn vegnids tutgads da sclagias. Tenor rapports da medias talianas n'èn els betg vegnids blessads uschè ferm.
L’explosiun saja capitada en in bajetg da pliras auzadas en il center da la citad cun 17'000 abitants, Rocca di Papa. Er la chasa communala saja vegnida donnegiada. Pliras persunas sajan vegnidas evacuadas. Quai rapportan las autoritads localas. Ellas supponan ch’ina lingia da gas saja vegnida donnegiada durant lavurs da construcziun.
RR novitads 15:00